Tachybaptus

Tachybaptus estas genro de malgrandaj birdoj membroj de la familio de greboj. La genro havas reprezentantojn ĉe multe de la mondo, inklude la tropikojn.

Tiuj greboj reproduktiĝas en malgrandaj kolonioj en tre dense vegetalaj areoj de nesalakvaj lagoj. Ili povas moviĝi al pli malfermaj aŭ marbordaj akvoj for de la reprodukta sezono, kaj la birdoj de tiuj areoj kie la akvo frostas povas migri.

Kiel ĉiuj greboj, ili nestumas ĉe la akvobordoj, ĉar iliaj kruroj estas tre malantaŭaj kaj ili ne povas bone piediri. La striecaj junuloj estas foje postataj surdorse fare de la plenkreskuloj.

Tiuj malgrandaj greboj estas elstaraj naĝantoj kaj plonĝantoj, kaj persekutas siajn predojn nome fiŝojn subakve. Ja la nomo Tachybaptus laŭvorte signifas "rapidaj plonĝantoj" (el la greka por "rapida" kaj "plonĝi").

Ambaŭ seksoj estas similaj, diketaj kaj mallongbekaj kun malantaŭa parto ŝveba kiel kvasto de pudrilo. Plenkreskuloj havas distingajn reproduktan plumaron kaj laŭtajn reproduktajn alvokojn. Vintre, ili estas grizaj kaj blankaj.

La kvar malnovmondaj specioj estas tre proksime rilataj unu al alia kaj almenaŭ tri interreproduktiĝis. Male al tiuj, la Malgrandeta grebo ne havas ruĝecbrunan koloron en kolo, kaj estis iam lokita en almenaŭ tri aliaj genroj.

 Specioj 
 Genro Tachybaptus
 Malgranda grebo, Tachybaptus ruficollis
 Aŭstralazia grebo Tachybaptus novaehollandiae
 Madagaskara grebo, Tachybaptus pelzelnii 
 Ruĝa grebo, Tachybaptus rufolavatus , laste vidita en 1985, deklarita formortinta en 2010BirdLife International (2010) Species factsheet: Tachybaptus rufolavatus. Downloaded from http://www.birdlife.org on 26/5/2010BirdLife International (2010). Wetland aliens cause bird extinction. Elŝutita la 26an Majo 2010 el http://www.birdlife.org/news/news/2010/05/red-list-for-birds-2010.html )
 Malgrandeta grebo, Tachybaptus dominicus 

 Referencoj 

 Literaturo 
 Olgilvie kaj Rose, Grebes of the World ISBN 1-872842-03-8
 Harrison, Peter Seabirds: An Identification Guide ISBN 0-7470-1410-8

Kategorio:Podicipedoj
Kategorio:Podicipoj
Kategorio:Podicipoformaj
Kategorio:Birdoj de Azio
Kategorio:Birdoj de Afriko
Kategorio:Birdoj de Ameriko
Kategorio:Birdoj de Oceanio
Kategorio:Birdoj de Eŭropo